CELEX: 32003D0534
Language: ro
Date: 2003-07-17 00:00:00
Title: Decizia Comisiei din 17 iulie 2003 de modificare a Deciziei 2119/98/CE a Parlamentului European și a Consiliului și a Deciziei 2000/96/CE în ceea ce privește bolile transmisibile enumerate în aceste decizii și de modificare a Deciziei 2002/253/CE în ceea ce privește definițiile de caz pentru boli transmisibile [notificată cu numărul C(2003) 2301]Text cu relevanță pentru SEE.

15/Volumul 10
            
            
               RO
            
            
               Jurnalul Ofícial al Uniunii Europene
            
            
               16
            
         32003D0534
   
               L 184/35
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 17 iulie 2003
   de modificare a Deciziei 2119/98/CE a Parlamentului European și a Consiliului și a Deciziei 2000/96/CE în ceea ce privește bolile transmisibile enumerate în aceste decizii și de modificare a Deciziei 2002/253/CE în ceea ce privește definițiile de caz pentru boli transmisibile
   [notificată cu numărul C(2003) 2301]
   (Text cu relevanță pentru SEE)
   (2003/534/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 2119/98/CE a Parlamentului European și a Consiliului din 24 septembrie 1998 de creare a unei rețele de supraveghere epidemiologică și control al bolilor transmisibile în Comunitate (1), în special articolul 3 literele (a) și (c) și articolul 8,
   întrucât:
   
               (1)
            
            
               Decizia 2119/98/CE prevede stabilirea unei rețele la nivel comunitar pentru a promova cooperarea și coordonarea în ceea ce privește prevenirea și controlul anumitor categorii de boli transmisibile menționate în decizia în cauză. Bolile cauzate de agenți fabricați în mod special pentru a maximiza morbiditatea și/sau mortalitatea în cazul diseminării deliberate ar trebui să fie incluse în domeniul de aplicare a deciziei în cauză.
            
         
               (2)
            
            
               Decizia 2000/96/CE a Comisiei din 22 decembrie 1999 privind bolile transmisibile care vor fi incluse în mod progresiv în rețeaua Comunității în conformitate cu Decizia 2119/98/CE a Parlamentului European și a Consiliului (2) enumeră anumite boli transmisibile care vor fi incluse prin supraveghere epidemiologică în rețeaua comunitară înființată în conformitate cu Decizia 2119/98/CE.
            
         
               (3)
            
            
               Decizia 2002/253/CE a Comisiei din 19 martie 2002 de stabilire a definițiilor de caz pentru raportarea bolilor transmisibile la rețeaua comunitară în conformitate cu Decizia 2119/98/CE a Parlamentului European și a Consiliului (3) prevede definiții de caz pentru bolile transmisibile enumerate în Decizia 2000/96/CE.
            
         
               (4)
            
            
               Bolile transmisibile pentru care Decizia 2002/253/CE prevede definiții de caz trebuie să corespundă cu bolile transmisibile enumerate în Decizia 2000/96/CE.
            
         
               (5)
            
            
               Variola ar putea reprezenta o amenințare gravă la adresa sănătății publice în cazul unei diseminări deliberate. În consecință, această boală transmisibilă trebuie menționată de anexa 1 la Decizia 2000/96/CE. O definiție de caz a variolei ar trebui inclusă în Decizia 2002/253/CE.
            
         
               (6)
            
            
               Cu toate că tetanosul nu este transmisibil de la persoană la persoană și apare doar sporadic în Comunitate, o evaluare a programelor de vaccinare bazată pe supraveghere ar contribui la îmbunătățirea politicilor de vaccinare. În consecință, tetanosul ar trebui menționat de Anexa 1 la Decizia 2000/96/CE. O definiție de caz a tetanosului este deja prevăzută de Decizia 2002/253/CE.
            
         
               (7)
            
            
               O diseminare deliberată a antraxului în Comunitate ar prezenta un risc grav pentru sănătatea publică. În consecință, această boală trebuie menționată ca boală transmisibilă în Decizia 2000/96/CE. O definiție de caz a antraxului este deja inclusă în Decizia 2002/253/CE.
            
         
               (8)
            
            
               Transmiterea botulismului nu se limitează doar la intoxicațiile cu vector alimentar și toate referirile la acest mod de contractare a bolii ar trebui, în consecință, eliminate.
            
         
               (9)
            
            
               Definiția de caz pentru difterie din Decizia 2002/253/CE ar trebui revizuită pentru a se lua în considerare ultimele date științifice.
            
         
               (10)
            
            
               Decizia 2000/96/CE definește criteriile pentru selectarea bolilor transmisibile și a problemelor speciale de sănătate care vor fi incluse în rețeaua de supraveghere epidemiologică în cadrul rețelei comunitare înființate în conformitate cu Decizia 2119/98/CE. Febra Q și tularemia îndeplinesc aceste criterii în cazul unei diseminări deliberate. Aceste boli apar, de asemenea, în mod uzual în cadrul Comunității Europene. Supravegherea bazată pe definiții de caz ar oferi beneficii suplimentare. În consecință, aceste boli transmisibile ar trebui menționate de Decizia 2000/96/CE. În plus, ar trebui incluse definiții de caz pentru febra Q și tularemie în Decizia 2002/253/CE.
            
         
               (11)
            
            
               Deciziile 2119/98/CE, 2000/96/CE și 2002/253/CE ar trebui, prin urmare, modificate în consecință.
            
         
               (12)
            
            
               Măsurile prevăzute de prezenta decizie sunt conforme cu avizul comitetului constituit prin articolul 7 din Decizia 2119/98/CE,
            
         ADOPTĂ PREZENTA DECIZIE:
   Articolul 1
   Anexa la Decizia 2119/98/CE se modifică în conformitate cu anexa I la prezenta decizie.
   Articolul 2
   Anexa I la Decizia 2000/96/CE se modifică în conformitate cu anexa II la prezenta decizie.
   Articolul 3
   Anexa la Decizia 2002/253/CE se modifică în conformitate cu anexa III la prezenta decizie.
   Articolul 4
   Prezenta decizie se adresează statelor membre.
   
      Adoptată la Bruxelles, 17 iulie 2003.
      
         
            Pentru Comisie
         
         David BYRNE
         
         
            Membru al Comisiei
         
      
   
   
      (1)  JO L 268, 3.10.1998, p. 1.
   
      (2)  JO L 28, 3.2.2000, p. 50.
   
      (3)  JO L 86, 3.4.2002, p. 44.
   ANEXA I
   În anexa la Decizia 2119/98/CE, ultima liniuță se înlocuiește cu următorul text:
   
               „—
            
            
               Alte boli (rabia, tifosul exantematic, febrele hemoragice virale, malaria și alte boli epidemice grave care nu au fost clasificate încă, inclusiv boli cauzate de agenți fabricați în mod special pentru a maximiza morbiditatea și/sau mortalitatea în cazul diseminării deliberate etc.).”
            
         ANEXA II
   Anexa I la Decizia 2000/96/CE se modifică după cum urmează:
   
               1.
            
            
               la punctul 2.1 se adaugă următorii termeni:
               „Variolă
               Tetanos”;
            
         
               2.
            
            
               la punctul 2.4 se inserează termenul „Antrax” înaintea termenului „Botulism”;
            
         
               3.
            
            
               punctul 2.5.3 se modifică după cum urmează:
               
                           (a)
                        
                        
                           se inserează termenul „Febră Q” după termenul „Echinococoză”;
                        
                     
                           (b)
                        
                        
                           se adaugă termenul „Tularemie”.
                        
                     
         ANEXA III
   În anexa la Decizia 2002/253/CE, secțiunea cu privire la definițiile de caz se modifică după cum urmează:
   
               1.
            
            
               Titlul „BOTULISM, TRANSMIS PRIN PRODUSE ALIMENTARE” se înlocuiește cu titlul „BOTULISM”.
            
         
               2.
            
            
               Textul cu privire la „DIFTERIE” se înlocuiește cu următorul text:
               „DIFTERIE
               Descriere clinică
               Tablou clinic compatibil fie cu difteria respiratorie, adică o afecțiune a căilor respiratorii superioare caracterizată de o membrană aderentă pe amigdale, faringe sau nas, în combinație cu durere de gât și subfebră, fie cu difteria cu alte localizări; adică o boală caracterizată de ulcerații de tip cutanat, conjunctival, otic, genital sau de alt tip.
               Criterii de laborator pentru diagnostic
               Izolarea corinebacteriilor producătoare de toxine ale difteriei (de obicei Corynebacterium diphtheriae sau C. ulcerans) dintr-un eșantion clinic.
               Clasificarea cazurilor
               
                           Posibil:
                        
                        
                           N.A.
                        
                     
                           Probabil:
                        
                        
                           un caz compatibil clinic.
                        
                     
                           Purtători asimptomatici:
                        
                        
                           purtători asimptomatici cu sușe toxigene.
                        
                     
                           Confirmat:
                        
                        
                           un caz compatibil clinic și confirmat în laborator cu izolarea unei sușe toxigene a corinebacteriei, sau un caz compatibil clinic cu o legătură epidemiologică cu un caz confirmat în laborator.
                        
                     A se lua notă că trebuie raportate atât cazurile de difterie respiratorie, cât și cele de difterie cu alte localizări, cu izolare de sușe toxigene, la fel ca și purtătorii asimptomatici cu sușe toxigene, în cazul în care sunt detectați. Cazurile cu C. diphtheriae sau C. ulcerans netoxigen nu trebuie raportate.”
            
         
               3.
            
            
               După textul cu privire la „POLIOMIELITĂ, PARALITICĂ” se inserează următorul text:
               „FEBRA Q
               Descriere clinică
               O boală febrilă însoțită de frisoane, mialgie, indispoziție și cefalee retroorbitară. Forma severă a bolii poate include hepatită acută, pneumonie, meningoencefalită și avort. Rezultatele clinice de laborator pot include creșterea nivelurilor enzimelor hepatice și anomalii în radiografii.
               Criterii de laborator pentru diagnostic
               
                           —
                        
                        
                           izolarea Coxiella burnetii dintr-un eșantion clinic;
                        
                     
                           —
                        
                        
                           evidențierea formării anticorpilor specifici;
                        
                     
                           —
                        
                        
                           evidențierea C. burnetii într-un eșantion clinic prin detectarea antigenului sau a acidului nucleic.
                        
                     Pentru cazuri probabile: un singur titru ridicat de anticorpi specifici.
               Clasificare a cazurilor
               
                           Posibil:
                        
                        
                           N.A.
                        
                     
                           Probabil:
                        
                        
                           un caz compatibil clinic care îndeplinește criteriile de laborator pentru un caz probabil sau are o legătură epidemiologică.
                        
                     
                           Confirmat:
                        
                        
                           un caz confirmat în laborator care este compatibil clinic sau are o legătură epidemiologică.”
                        
                     
         
               4.
            
            
               După textul cu privire la „SHIGELLOZĂ” se inserează următorul text:
               „VARIOLĂ
               Descriere clinică
               O boală cu debut febril acut cu temperatură de peste 38 °C urmată de o erupție cutanată caracterizată de vezicule sau pustule de consistență fermă în același stadiu de dezvoltare, fără altă cauză vizibilă și cu o distribuție predominant centrifugală.
               Prezentările atipice pot include:
               
                           —
                        
                        
                           leziuni hemoragice;
                        
                     
                           —
                        
                        
                           leziuni plane catifelate care nu se prezintă ca vezicule tipice și nu evoluează în pustule.
                        
                     Criterii de laborator pentru diagnostic
               Izolarea virusului variolei (Variola) dintr-un eșantion clinic.
               Identificare prin reacție de polimerizare în lanț (PCR) a ADN-ului de Variola într-un eșantion clinic, urmată de secvențiere.
               Identificare prin microscopie electronică cu colorare negativă (ME) a virusului Variola într-un eșantion clinic.
               Clasificarea cazurilor
               
                           Posibil:
                        
                        
                           un caz compatibil clinic
                           Un caz care are o prezentare atipică și are o legătură epidemiologică cu cazuri confirmate sau probabile.
                        
                     
                           Probabil:
                        
                        
                           un caz compatibil clinic cu identificarea ortopoxvirusului prin ME sau PCR sau o legătură epidemiologică cu alte cazuri probabile sau confirmate.
                        
                     
                           Confirmat:
                        
                        
                           pentru un caz inițial, un caz compatibil clinic cu confirmare în laborator prin ME și PCR, urmată de secvențiere.
                        
                     În timpul unei epidemii, un caz compatibil clinic cu o legătură epidemiologică și, dacă este posibil, confirmare în laborator prin ME sau PCR.”
            
         
               5.
            
            
               După textul cu privire la „TUBERCULOZĂ” se inserează următorul text:
               „TULAREMIE
               Descriere clinică
               Tablou clinic compatibil cu una din diferitele forme ale tularemiei:
               
                           —
                        
                        
                           ulcero-glandulară (ulcer cutanat cu limfadenopatie regională);
                        
                     
                           —
                        
                        
                           glandulară (limfadenopatie regională fără ulcer);
                        
                     
                           —
                        
                        
                           oculoglandulară (conjunctivită cu limfadenopatie preauriculară);
                        
                     
                           —
                        
                        
                           orofaringiană (stomatită sau faringită sau amigdalită și limfadenopatie cervicală);
                        
                     
                           —
                        
                        
                           intestinală (durere intestinală, vomă și diaree);
                        
                     
                           —
                        
                        
                           pneumonică (maladie pneumonică primară);
                        
                     
                           —
                        
                        
                           tifoidală (boală febrilă fără semne și simptome de localizare precoce).
                        
                     Criterii de laborator pentru diagnostic
               
                           —
                        
                        
                           izolarea Francisella tularensis dintr-un eșantion clinic;
                        
                     
                           —
                        
                        
                           evidențierea formării anticorpilor specifici.
                        
                     Pentru cazuri probabile:
               
                           —
                        
                        
                           un singur titru ridicat;
                        
                     
                           —
                        
                        
                           detectarea F. tularensis într-un eșantion clinic prin test de imunofluorescență.
                        
                     Clasificarea cazurilor
               
                           Posibil:
                        
                        
                           N.A.
                        
                     
                           Probabil:
                        
                        
                           un caz compatibil clinic care îndeplinește criteriile de laborator pentru un caz probabil sau are o legătură epidemiologică.
                        
                     
                           Confirmat:
                        
                        
                           un caz compatibil clinic cu confirmare în laborator.”